આ અંગે મળતી માહિતી અનુસાર એસ.ટી.નિગમની ગોંડલથી નાસિલ જતી એસ.ટી.બસ નંબર જીજે-18-ઝેડ-2225 ઉપર ચાલક તરીકે શાંતિલાલ ડાહ્યાભાઇ પ્રજાપતિ (રહે. ટાંકી ફળિયું કઠોદરા તા,કામરેજ) નાઓ કંડક્ટર નરેશભાઇ મધુભાઈ પરમાર સાથે બસ લઈને ગોંડલથી વાયા સુરત થઈ નાસિક ગઈ હતી. અને ત્યાંથી મુસાફર લઈને પરત સુરત તરફ આવતા હતા. ત્યારે મહુવા તાલુકાનાં વલવાડા ગામેથી મહુવા તરફ આવતા હતા ત્યારે એક મોટરસાયકલ ઉપર ત્રણ ઇસમો આવ્યા હતા. આંબાવાડી ફળિયા પાસે મોટરસાયકલ આગળ લાવી બસ ઊભી રખાવી ચાલક શાંતિલાલ ભાઈને જણાવ્યુ હતું કે અમારી મોટરસાયકલ ઉપર એસ.ટી.બસ કેમ ચઢાવતા હતા. તેમ કહી બસનો દરવાજો ખોલવાનો પ્રયત્ન કર્યો હતો. શાંતિલાલ ભાઈએ દરવાજો નહીં ખોલતા આ ત્રણ વ્યક્તિઓ કરચેલીયા સુધી બસનો પીછો કરી ત્યાં આવી કંડક્ટર નજીકનો દરવાજો ખોલી નાંખી બસમાં પ્રવેશ કર્યો હતો. જ્યાં યોગેશભાઈ તેમજ બુટવાડાના ભરતભાઇ નાનુભાઈ પરમાર મહુવાના ભાવેશ ઉર્ફે બુચ્યો કાંતિલાલ ઓડ નાઓએ કંડકટરને તેમજ ચાલક શાંતિલાલભાઈ સાથે અપશબ્દો બોલી શાંતિલાલ ભાઈને માર માર્યો હતો. અન્ય એસ.ટી.બસના કર્મચારી અને કંડક્ટરે વધુ મારથી બચાવ્યો હતો. અને બનાવ અંગે ઉપરોક્ત ત્રણ વ્યક્તિ વિરુધ્ધ મહુવા પોલીસ સ્ટેશનમાં ફરિયાદ નોંધાવી હતી.